**תקצירים ליצירות ספרותיות**

**פרק השירה: שירת ימה"ב**

**ליבי במזרח/ריה"ל**

השיר "ליבי במזרח" מאת ריה"ל הוא שיר ציון המתאר את געגועיו ורצונו של הדובר לעלות לא"י תוך הדגשת הקשיים העומדים בדרכו לארץ (נפשיים, פולטים ואישיים).

**ישנה בחיק ילדות/ריה"ל**

השיר "ישנה בחיק ילדות" מאת ריה"ל הוא שיר קודש המציג מונולוג פנימי בין הדובר לנשמתו. הדובר **דורש** מנשמתו להתעלות לדרגה רוחנית, להתנער מהחטאים ולחזור בתשובה.

**"הים ביני ובינך"/שמואל הנגיד**

השיר "הים ביני ובינך "מאת שמואל הנגיד הוא שיר קינה של הדובר לאחיו הבכור. החוויה המרכזית בשיר היא של כאב עצום תוך העלאת זיכרונות מהעבר המשותף, ומה שנותר בהווה זה הצער על אובדנו.

**"כתונת פסים"/רמב"ע**

השיר "כתונת פסים" מאת רמב"ע הוא שיר טבע המשתלב בסופו עם שיר יין. פריחת הגן היא הסיבה למשתה היין. השיר מתאר את בוא האביב, העצים, הפרחים והצמחים בגן לבושים בגדי פאר ומקיימים תהלוכה חגיגית כשבראשם עומד השושן, מלך הגן.

**פרק סיפור קצר**

**האדונית והרוכל"/ש"י עגנון**

הסיפור "האדונית והרוכל" מאת ש"י עגנון הוא סיפור קצר אלגורי העוסק ברוכל יהודי המגיע לבית האדונית כדי למכור לה את סחורתו. במהלך העלילה היחסים מתהדקים. בשלבי ההתקרבות ביניהם הוא מתרחק מדתו, הופך לבטלן ומדחיק את הסכנה והרמזים הרומזים למותו. עקב הדיאלוגים הבוטים כלפיו והחלום שחלם, הוא יוצא לקרוא קריאת שמע וכשחוזר מגלה שניסתה לרצוח אותו. יוסף מטפל בה עד למותה ושב לעיסוקו כרוכל. הסיפור הוא אלגורי ליחסי היהודים והנוצרים בגלות.

**העיוורת/יעקב שטיינברג**

הסיפור "העיוורת" מאת יעקב שטיינברג הוא סיפור פואנטה העוסק בגורלה של העיוורת שנישאת בעל כורחה לאדם גס רוח וחסר רגשות. במהלך העלילה מוצגת מערכת יחסים מעוותת ושקרית בין חנה לבעלה תוך ניסיונה של חנה לפענח את האמת סביב עולמו של בעלה, מקום מגוריו ועיסוקו. רק בסיום הסיפור מתגלה לחנה האמת אודות העולם שסביבה.

**דרמה מודרנית – "ביקור הגברת הזקנה"**

המחזה "ביקור הגברת הזקנה" עוסק בתאוות הכסף תוך אובדן ערכי המוסר והחברות בשל מעשה הנקם של הגברת הזקנה, קלייר. קלייר עזבה את העיר לפני 45 שנה לאחר שאיל הכניסה להריון והתכחש לאבהותו. קלייר נשלחה בבושת פנים מהעיר גילן, הידרדרה לזנות, התעשרה וכעת הגיעה לנקום. קלייר מציעה מיליארד דולר תמורת רצח איל. תחילה הם מסרבים אך תאוות הבצע משתלטת עליהם, הם הורגים את איל וזוכים בכסף המיוחל.

**רומן – "כל החיים לפניו"**

הרומן "כל החיים לפניו" מאת אמיל אז'אר מתאר את ההתרחשויות ברובע בלוויל שבצרפת המאכלס זרים ומהגרים החיים בתחתית הסולם החברתי כלכלי של החברה הצרפתית. הדמויות המופיעות בעלילת הרומן מתוארות כעלובות בשולי החברה ועל גבול הפשע (סרסורים, גנבים, זונות, קוקסינלים וסוחרי סמים). מתוך כך, מתגלה גלריה של דמויות אנושיות יוצאות דופן, המנסות לשמור על אורח חיים נורמלי ולנהל בינם לבין עצמם מערכות יחסים המבוססות על טוב לב ואהבת האדם. במרכז היצירה עומד פנסיון לילדי זונות המנוהל ע"י רוזה, קשישה יהודייה, ניצולת שואה וזונה לשעבר. קשר מיוחד נוצר בינה ובין מומו שננטש 11 שנים קודם לכן. הרומן מלווה את השנים עד למותה של רוזה ועזיבתו של מומו לבית אחר.